กกต. ตั้ง “ศูนย์ปฏิบัติการเฝ้าระวังและตอบสนองภัยคุกคามทางไซเบอร์” พร้อมมั่นใจการจัดการเลือกตั้งเที่ยงธรรมโปร่งใสและทุกคะแนนเสียงของประชาชนจะเป็นไปตามเจตนารมณ์ที่ลงคะแนน
นายแสวง บุญมี เลขาธิการคณะกรรมการการเลือกตั้ง (กกต.) กล่าวว่า กกต. ร่วมกับสำนักงานคณะกรรมการรักษาความมั่นคงปลอดภัยไซเบอร์แห่งชาติ สำนักงานคณะกรรมการคุ้มครองข้อมูลส่วนบุคคล กองบัญชาการตำรวจสืบสวนสอบสวนอาชญากรรมทางเทคโนโลยี สำนักบริหารการทะเบียนกรมการปกครอง กระทรวงมหาดไทย และ บริษัทโทรคมนาคมแห่งชาติ จำกัด (มหาชน) และหน่วยงานที่เกี่ยวข้องจัดตั้ง “ศูนย์ปฏิบัติการเฝ้าระวังและตอบสนองภัยคุกคามทางไซเบอร์” สำหรับระบบเลือกตั้ง ระบบ เพื่อทำหน้าที่สนับสนุนควบคุมกำกับการบริหารจัดการความเสี่ยงและการรักษาความมั่นคงปลอดภัยทางไซเบอร์ให้กับระบบที่เกี่ยวข้องกับการเลือกตั้งของสำนักงาน กกต. เช่น แอปพลิเคชันสมาร์ทโหวต แอปพลิเคชันตาสับปะรด และเว็บไซต์สำนักงาน กกต. และเว็บไซต์ของสำนักงาน กกต. ประจำจังหวัด ฐานข้อมูลสมาชิกพรรคการเมืองให้สามารถดำเนินการได้อย่างมีประสิทธิภาพ ทั้งนี้ เพื่ออำนวยความสะดวกแก่ประชาชนในการใช้แอปพลิเคชันหรือเว็บไซต์ที่เกี่ยวข้องกับการเลือกตั้ง ส.ส. มีความปลอดภัย สะดวก รวดเร็วรวมถึงได้รับการคุ้มครองข้อมูลส่วนบุคคลอีกด้วย พร้อมขอให้ประชาชาชนมั่นใจการทำหน้าที่ของ กกต. ในการจัดการเลือกตั้งให้เป็นที่ยอมรับ เป็นธรรม โปร่งใส เสมอภาคและส่งเสริมการมีส่วนร่วมของประชาชน โดยยอมรับว่า การเลือกตั้งล่วงมีข้อผิดพลาดเกิดขึ้น แต่ กกต. ได้เร่งแก้ไขเพื่อไม่ให้เกิดข้อผิดพลาดในการเลือกตั้งวันที่ 14 พฤษภาคมนี้อีก โดยสั่งการให้จังหวัดและกรรมการประจำหน่วยเลือกตั้ง (กปน.) ทำความเข้าใจร่วมกันเพื่อไม่ให้เกิดข้อผิดพลาดอีก รวมทั้งย้ำว่า กกต.จะรักษาทุกคะแนนเสียงทั้งการเลือกตั้งล่วงหน้าในวันที่ 7 พฤษภาคมที่ผ่านมา และวันที่ 14 พฤษภาคมนี้ จะไม่มีปัญหาเกิดขึ้น โดยการลงคะแนนเสียงของประชาชนจะเป็นไปตามเจตนารมณ์ของผู้ลงคะแนนด้านพันตำรวจโท ศรายุ กลิ่นหอม รองผู้กำกับการกลุ่มงานรักษาความมั่นคงปลอดภัยทางไซเบอร์ กล่าวว่า ได้ทำหน้าที่สนับสนุนการโจมตีทางไซเบอร์ ตลอด 24 ชั่วโมง ซึ่งหากมีการโจมตีทางไซเบอร์จะประสานข้อมูลติดตามหาตัวคนร้ายมาดำเนินการตามกฎหมายทันที เช่นเดียวกับสำนักงานตำรวจแห่งชาติ ได้ตั้งศูนย์รองรับอำนวยความสะดวกด้านการจราจรและความปลอดภัยการเลือกตั้งทั่วประเทศอย่างเต็มที่.